Выгляд пласціны з «Піянера»
**Пласціны «Піянера»** англ.: Pioneer plaques - дзве ідэнтычныя пласціны з анадзіраванага алюмінія, прымацаваныя да касмічных апаратаў «Піянер-10» (запушчаны 2 сакавіка 1972) і «Піянер-11» (запушчаны 5 красавіка 1973) з сімвальнай інфармацыяй аб чалавеку, Зямлі і яе месцазнаходжанні, аўтар - Карл Саган з Карнэльскага ўніверсітэта, аўтар малюнка мужчыны і жанчыны - Лінда Саган, другая жонка Карла Сагана.

Апісанне выявы
--------------

Пласцінка, прымацаваная да Піянера-10.
На пласцінах знаходзяцца выявы мужчыны, жанчыны і карабля «Піянер» у адным масштабе. Злева ад іх знаходзіцца выява Сонца і прамянямі паказаны месцазнаходжанне і адлегласці да 14 бліжэйшых пульсараў і цэнтра Галактыкі. У якасці сістэмы злічэння прынята двайковая, у якасці сімвала адзінкі прынята вертыкальная рыска, у якасці сімвала нуля прыняты дэфіс.

Уверсе пласцінкі паказаныя два асноўных станы атама вадароду: даўжыня хвалі выпраменьвання якога (радыёлінія нейтральнага вадароду), роўная 21 см. прынятая ў якасці вымярэння памераў і адлегласцяў у гэтым паведамленні, лінія паміж атамамі орта- і паравадароду якая сімвалізуе 21 см. адзначана вертыкальнай рыскай (адзінкай), выявы цэнтральнай часткі касмічнага апарату, мужчыны, жанчыны і гэтая лінія дадзены ў адным масштабе. У правым баку малюнка паказаны лічбай 8 (8\*21=168) сярэдні рост жанчыны. Меркавалася, што гіпатэтычныя адрасаты гэтых пасланняў знойдуць яго разам з «Піянерамі», якія самі па сабе з'яўляюцца складанымі тэхнічнымі прыладамі, дадуць інфармацыю аб дасягнутым навукова-тэхнічным узроўні зямлян, таму інфармацыя такога кшталту на «пласцінах Піянераў» не змяшчалася.

У левым баку паслання маецца выява 15 ліній, якія выходзяць з адной кропкі. 14 з гэтых ліній адлюстроўваюць, прапапрцыянальна адна адной, адлегласці ад Сонечнай сістэмы да 14 вядомых пульсараў і суправаджаюцца працяглымі бінарнымі лічбамі, якія азначаюць частату (дакладней - працягласць хвалі імпульсаў) выпраменьвання гэтых пульсараў у прынятых у паведамленні адзінках вымярэння. Паколькі частата выпраменьвання пульсараў павольна з цягам часу змяняецца, па гэтым дадзеным магчыма выдічыць, калі было зроблена і запушчана гэта пасланне. Перпендыкулярная лінія бліжэй да канца у кожнай з гэтых ліній дае за сабой адрэзак, разметрнасцю роўны трэцяй каардынаце (вышыні) пульсара над плоскасцю нашай Галактыкі.

Калі пласціна будзе знойдзена, не ўсе з гэтых пульсараў, верагодна, будуць бачнымі з месца знаходкі, указанне знаходжання адносна 14 пульсараў дае магчымасць вызначыць каардынаты Сонечнай сістэмы нават у гэтым выпадку.

Звесткі аднаго з пульсараў некалькі памылковыя, у той час перыяд выпраменьвання пульсара «1240» быў вядомы з дакладнасцю толькі да 3-га знака пасля коскі, на пласціне ж гэты пульсар дадзены са значна большай дакладнасцю. Гэты пульсар паказаны доўгай лініяй уніз і ўправа.

15-я лінія, якая ідзе гарызантальна ўправа, за выявамі людзей, азначае адлегласць ад Сонца да цэнтра Галактыкі.

Унізе схематычна адлюстравана Сонечная сістэма з траекторыяй пралёту «Піянера-10» вакол Юпітэра. Нягледзячы на тое, што «Піянер-11» рабіў аблёт вакол Сатурна, на абодвух апаратах былі размешчаны аднолькавыя пласціны. Сатурн адлюстравана з кальцом, што дазволіла б ідэнтыфікаваць Сонечную сістэму. Кольцы іншых планет, у прыватнасці, кольцы Юпітэра, Урана, Нептуна, не былі на той час яшчэ адкрыты. Урэшце іх больш сціплыя памеры неяк кампенсуюць гэтую недакладнасць.

Першапачатковы праект малюнка змяшчаў выявы мужчыны і жанчыны, якія трымаліся за рукі. Але, Карл Саган, хутка асазнаў той факт, што іншапланяцяне ўспрымуць гэта як малюнак адной жывой істоты і малюнак быў адкарэктаваны. Нягледзячы на тое, што на першапачатковым варыянце малюнка геніталіі былі адлюстраваны як у мужчыны, так і ў жанчыны, кіраўніцтва NASA падвергла малюнак цэнзуры.

Фізічныя параметры
------------------

* **Матэрыял**: алюміній анадзіраваны золатам
* **Шырыня**: 229 мм (9 цаляў)
* **Вышыня**: 152 мм (6 цаляў)
* **Таўшчыня**: 1,27 мм(0,05 цалі)
* **Глыбіня гравіроўкі**: 0,381 мм (0,015 цалі)
* **Вага**: прыкладна 120 грамаў

Крытыка
-------

Пасланне крытыкавалася як занадта складанае для расшыфроўкі і як занадта антрапацэнтрычнае. Паведамленне распрацоўвалася так, каб змясціць як мага болей інфармацыі на мінімальнай плошчы, але практычна ніводны з вучоных, не занятых у гэтым праекце, якім паказвалі гэтае паведамленне, не здолеў расшыфраваць яго цалкам.

Цікава, што адна з частак дыяграмы, а менавіта стрэлка, якая паказвае траекторыю карабля, абсалютна зразумелая для зямлян (карабель праляцеў арбіту Юпітэра і пакінуў Сонечную сістэму), можа быць найбольш цяжкай для тых, хто знойдзе гэтую пласціну за межамі Сонечнай сістэмы. Стрэлка - гэта артэфакт грамадставаў, якія жывуць ахотай і збіральніцтвам. Для грамадстваў з іншай культурнай спадчынай гэты сімвал можа быць безсэнсоўным.

Таскама шмат негатыўных водгукаў выклікала тое, што мужчына і жанчына былі намаляваны голымі, NASA абвінавачвалі у выдаткаванні грошай падаткаплацельшчыкаў на адпраўку «непрыстойнасцяў» у космас.

Гл. таксама
-----------

* Касмічная праграма «Піянер»
* METI
* Залатая пласцінка «Вояджэра»
* Пасланне «Мір», «Ленін», «СССР»
* Пасланне Арэсіба

Зноскі
------

1. 1 2  Приветствия «Пионера» 30.06.1996
2. ↑  Strange Loops - How do We Talk To Aliens
3. ↑  Карл Саган: *Murmurs of Eatrh*, 1978. New York ISBN 0-679-74444-4

Спасылкі
--------

* Лагатып Вікісховішча На Вікісховішчы ёсць медыяфайлы па тэме Пласціны «Піянера»

  


| ⛭Пазаземнае жыццё |
| --- |
| Падзеі і аб’екты | 
* ALH84001
* Клеткі ў стратасферы
* Мікрафасіліі ў хандрытах CI1
* Murchison
* Метэарыт «Нахла»
* Паланаруўскі метэарыт
* Чырвоны дождж у Керале
* Метэарыт «Шэргоці»

 |
| Магчымыя сігналы | 
* CP 1919 (пульсар)
* CTA-102 (квазар)
* Хуткія радыёўсплёскі (паходжанне невядома)
* Сігнал «Wow» (паходжанне невядома)
* KIC 8462852 (незвычайныя флуктуацыі святла)
* SHGb02+14 (радыёсігнал)

 |
| Пазаземнае жыццё | 
* Жыццё на 
Энцэладзе
* Жыццё на Еўропе
* Жыццё на Марсе
* Жыццё на Тытане
* Жыццё на Венеры
* Kepler-452 b
* Kepler-438 b

 |
| Планетарная заселеннасць | 
* HabCat
* Зона заселеннасці
* Двайнік Зямлі
* Пазаземная вадкая вада
* Галактычная зона заселеннасці
* Жыццё каля двайных зорак
* Жыццё каля аранжавых карлікаў
* Жыццё каля чырвоных карлікаў
* Жыццё на натуральных спадрожніках
* Жыццепрыдатнасць планеты

 |
| Касмічныя місіі | 
* Бігль-2
* Biological Oxidant and Life Detection
* BioSentinel
* К’юрыёсіці
* Дарвін
* Enceladus Explorer
* Enceladus Life Finder
* Europa Clipper
* Экзамарс
* EXPOSE
* Foton-M3
* Icebreaker Life
* Journey to Enceladus and Titan
* Лаплас — Еўропа П
* Life Investigation For Enceladus
* Living Interplanetary Flight Experiment
* Mars Geyser Hopper
* Mars Sample Return Mission
* Марсіянская навуковая лабараторыя
* Марс-2020
* Northern Light
* Апарцьюніці
* Red Dragon
* Спірыт
* Titan Mare Explorer
* Venus In-Situ Explorer
* Вікінг-1
* Вікінг-2

 |
| Міжзорная сувязь | 
* METI
* Allen Telescope Array
* Пасланне Арэсіба
* Абсерваторыя Арэсіба
* Зонд Брэйсвела
* Breakthrough Initiatives
* Breakthrough Listen
* Breakthrough Message
* Камунікацыя з міжзорнай цывілізацыяй
* Лінкас
* Пласціны «Піянера»
* Праект «Цыклоп»
* Праект «Озма»
* Праект «Фенікс»
* SERENDIP
* SETI
* SETI@home
* setiQuest
* Залатая пласцінка «Вояджэра»
* Ксеналінгвістыка

 |
| Выстаўкі | 
* *Навука пра Чужых*

 |
| Гіпотэзы | 
* Палеакантакт
* Аўрэлія і Галубая луна
* Касмічны плюралізм
* Накіраваная панспермія
* Ураўненне Дрэйка
* Пазаземная гіпотэза
* Парадокс Фермі
* Вялікі фільтр
* Альтэрнатыўная біяхімія
* Міжпланетнае забруджванне
* Шкала Кардашова
* Каэфіцыент звычайнасці
* Неакатастрафізм
* Панспермія
* Гіпотэза планетарыя
* Гіпотэза ўнікальнай Замлі
* Каэфіцыент разумнасці
* Гіпотэза заапарка

 |
| Звязаныя тэмы | 
* Астрабіялогія
* Астраэкалогія
* Біясігнатура
* Даклад Брукінгса
* Планетарная абарона
* Магчымы культурны ўплыў кантакту з пазаземнай цывілізацыяй
* Экзатэалогія
* Іншапланецянін
* Экстрэмафілы
* NExSS
* Ноагенэз
* Шкала Сан-Марына
* Тэхнасігнатура
* Рэлігіі НЛА
* Ксенаархеалогія

 |